SET ปิดช่วงบวกเหลือ8จุด วิตกตัวเลขเศรษฐกิจทรุด ลุ้นสัปดาห์หน้าพุ่งต่อทะลุแนวต้าน1,130จุด
SET ปิดช่วงบวกเหลือ8จุด วิตกตัวเลขเศรษฐกิจทรุด ลุ้นสัปดาห์หน้าพุ่งต่อทะลุแนวต้าน1,130จุด โดยดัชนีปิดตลาดวันนี้ ที่ระดับ 1,099.76 จุด บวก 7.80 จุด หรือ 0.71% มูลค่าการซื้อขาย 6.54 หมื่นล้านบาท
27 มี.ค. 2563

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,099.76 จุด บวก 7.80 จุด หรือ 0.71% มูลค่าการซื้อขาย 6.54 หมื่นล้านบาท
10 หุ้นดันดัชนีวันนี้

ด้าน นายถนอมศักดิ์ สหรัตน์ชัย ผู้ช่วยกรรมการผู้จัดการและหัวหน้าฝ่ายวิจัย บล.กรุงไทย ซีมิโก้ เปิดเผยว่า ตลาดหุ้นไทยวันนี้ปรับตัวขึ้นตามตลาดหุ้นในภูมิภาคเอเชีย แม้ช่วงบ่ายมีแรงขายทำกำไรออกมาจนทำให้ตลาดเคลื่อนไหวในแดนลบบ้าง แต่ภาพรวมยังได้ปัจจัยเชิงบวกมาจากการรอประธานาธิบดีโดนัลด์ ทรัมป์ ของสหรัฐ ลงนามในร่างกฎหมายว่าด้วยมาตรการเยียวยาผลกระทบทางเศรษฐกิจจากไวรัสโควิด-19 วงเงิน 2 ล้านล้านดอลลาร์
ส่วนปัจจัยลบ คือ ตัวเลขเศรษฐกิจทั่วโลก โดยเฉพาะตัวเลขการว่างงานที่เพิ่มสูงขึ้น ประกอบกับจีนยังออกมาตรการระงับการเดินทางเข้าประเทศ สำหรับชาวต่างชาติเป็นการชั่วคราว ทั้งกรณีที่มีวีซ่าหรือใบอนุญาตพำนัก (Residence Permit) ที่ยังไม่หมดอายุ โดยจะมีผลตั้งแต่วันที่ 28 มี.ค.63 เป็นต้นไป ซึ่งเป็นมาตรการชั่วคราว เพื่อป้องกันการแพร่กระจายของโรคเชื้อไวรัสโควิด-19 เนื่องจากมีการวิตกกังวลว่าจีนจะกลับมาระบาดซ้ำอีก
อย่างไรก็ตามยังต้องจับตาดูสถานการณ์การแพร่ระบาดของโรคเชื้อไวรัสโควิด-19 ในสหรัฐฯ หลังมีผู้ติดเชื้อเพิ่มขึ้นอย่างต่อเนื่อง และการครบกำหนดสัญญาอนุพันธ์ในไตรมาส 1/63
สำหรับแนวโน้มการลงทุนในสัปดาห์หน้า นายถนอมศักดิ์ กล่าวว่า ตลาดฯ น่าจะผันผวนอยู่ในแดนบวก โดยให้แนวรับ 1,070 จุด และแนวต้าน 1,130 จุด
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
PTT     มูลค่าการซื้อขาย 4,513.89 ล้านบาท  ปิดที่  30.00 บาท  ลดลง 1.25 บาท
GULF    มูลค่าการซื้อขาย 3,837.65 ล้านบาท  ปิดที่ 149.00 บาท เพิ่มขึ้น 2.00 บาท
BAM     มูลค่าการซื้อขาย 3,772.47 ล้านบาท  ปิดที่  18.60 บาท เพิ่มขึ้น 0.20 บาท
CPALL   มูลค่าการซื้อขาย 3,302.89 ล้านบาท  ปิดที่  60.25 บาท เพิ่มขึ้น 0.50 บาท
ADVANC  มูลค่าการซื้อขาย 3,054.04 ล้านบาท  ปิดที่ 199.00 บาท  ลดลง 3.00 บาท
 
ตลาดหุ้นเอเชีย
